OSNOVNA ŠKOLA SVETE ANE U OSIJEKU

Elementi praćenja i ocjenjivanja vladanja učenika

OŠ Svete Ane u Osijeku

Elementi i kriteriji su jednoglasno usvojeni na sjednici Učiteljskog vijeća održanoj 29. kolovoza 2023. godine.

**UZORNO VLADANJE**

Učenik:

* Poštuje Pravilnik o kućnom redu škole i dogovorena razredna pravila ponašanja
* Redovito pohađa nastavu i druge odgojno – obrazovne aktivnosti, neopravdani sati su opravdani na vrijeme i njihov ukupan broj ne premašuje 0.5% od ukupnog broja sati u koje je učenik trebao biti uključen tijekom nastavne godine
* Na nastavi ne koristi informacijsko – komunikacijske uređaje, osim u dogovoru s učiteljem i u svrhu nastavnog procesa
* Čuva školsku imovinu i imovinu drugih učenika
* Primjereno komunicira s ostalim učenicima, učiteljima i svim ostalim zaposlenicima škole
* Poštuje različitosti, preuzima odgovornost za vlastito ponašanje, trenutno ispravlja neprimjereno ponašanje i potiče druge učenike na pozitivne obrasce ponašanja
* Odijeva se uredno i primjereno (pokrivena leđa, poprsje, ramena i trbuh). Haljine, suknje i hlače su primjerene dužine, ne kraće od koljena. Odjeća ne smije biti prozirna i/ili s neprimjerenim natpisima. Šminka i nakit su diskretni i neupadljivi a nokti su primjerene dužine
* Nema izrečenu pedagošku mjeru ili ima izrečenu pedagošku mjeru opomene, nakon koje je pokazao žaljenje a neprimjereno ponašanje se nije ponovilo.

**DOBRO VLADANJE**

* Uglavnom poštuje Pravilnik o kućnom redu škole i dogovorena razredna pravila ponašanja
* Kasni na nastavu
* Rijetko neopravdano izostaje a ukupan broj neopravdanih sati premašuje 0.5% od ukupnog broja sati u koje je učenik trebao biti uključen tijekom nastavne godine
* Ponekad na nastavi koristi informacijsko – komunikacijske uređaje
* Ponekad se neprimjereno ponaša prema školskoj imovini i imovini drugih učenika
* Ponekad neprimjereno komunicira s ostalim učenicima, učiteljima i ostalim zaposlenicima škole
* Ponekad ne poštuje različitosti i ne preuzima odgovornost za vlastito ponašanje, uz dodatni poticaj donekle ispravlja neprimjereno ponašanje
* Ponekad potiče druge učenike na negativne obrasce ponašanja
* Ponekad se ne odijeva uredno i primjereno, nosi odjeću neprimjerenog kroja i dužine, s neprimjerenim natpisima. Ponekad su šminka i nakit upadljivi, nokti su neprimjerene dužine. Uz poticaj ne ponavlja ponašanje.
* Ima izrečenu pedagošku mjeru opomene ali se ponašanje nakon izricanja mjere nije promijenilo
* Ima izrečenu pedagošku mjeru ukora ali se ponašanje nakon izricanja mjere popravilo i nije se ponavljalo.

**LOŠE VLADANJE**

* Ne poštuje Pravilnik o kućnom redu škole i dogovorena razredna pravila ponašanja
* Kasni na nastavu, unatoč upozorenjima
* Neopravdano izostaje s nastave, a ukupan broj izostanaka premašuje 1% od ukupnog broja sati u koje je učenik trebao biti uključen tijekom nastavne godine
* Na nastavi često, unatoč upozorenjima, koristi informacijsko – komunikacijske uređaje
* Oštećuje školsku imovinu i/ili imovinu drugih učenika
* Neprimjereno komunicira s ostalim učenicima, učiteljima i ostalim zaposlenicima škole, potiče druge učenike na neprimjerena i nasilna ponašanja
* Netolerantan prema drugima, koristi neprimjereni rječnik i ulazi u verbalne i fizičke sukobe, ne preuzima odgovornost za vlastito ponašanje, unatoč upozorenjima i savjetima
* Unatoč upozorenjima, ne odijeva se uredno i primjereno, nosi odjeću neprimjerenog kroja i dužine, s neprimjerenim natpisima. Šminka i nakit su upadljivi a nokti su neprimjerene dužine
* Ima izrečenu pedagošku mjeru ukora ili strogog ukora no ne preuzima odgovornost za svoje ponašanje niti ga mijenja.